**Előterjesztés**

**a Képviselő-testület 2016. november 29-i ülésének**

**9. napirendi pontjához**

**Tisztelt Képviselő-testület!**

A NIF Zrt. megbízásából az Inflexió Konzorcium 2013 októberében elkészítette a Budapest-Esztergom vasútvonal, illetve az ehhez kapcsolódó létesítményeket.

A NIF Zrt. most a vonalszakaszon rendezni szeretné a vasút által elfoglalt idegen területek, többek között a P+R parkoló területének is az állami tulajdonba vételét. Ez a folyamat a települési szabályozási tervek megfelelő módosításával kezdődik, mely megalapozza a területszerzési tervek összhangját a szabályozási tervekkel.

Piliscsév területén a hatályos szabályozási terv szerint a 2013 októberében átépített vasútvonal „Ev véderdő” terület besorolásban van „KÖ v vasúti terület” helyett.

Ez az állapot ellehetetleníti a NIF azon törekvését, hogy a szabályozási terv és ezzel együtt a területek tulajdonviszonyai rendezésre kerüljenek. Ennek megfelelően a rendezési tervünk módosítása szükséges, melynek költségeit a NIF Zrt. vállalná.

A Pénzügyi- és Településfejlesztési Bizottság a rendezési terv módosítását megtárgyalta, és javasolja a Képviselő-testületnek a Rendezési terv módosítását a NIF Zrt. költség-vállalása mellett.

Kérem a Tisztelt Testületet, hogy az előterjesztés megvitatása után döntsön a rendezési terv módosításáról a NIF általi kötelezettség vállalással.

Piliscsév, 2016. november 24.

 Kosztkáné Rokolya Bernadett sk.

 polgármester

**Határozati javaslat**

**Piliscsév Község Önkormányzat**

**Képviselő-testületének ……/2016.(XI.29.) határozata**

**a Rendezési terv módosításáról**

1. Piliscsév Község Önkormányzat Képviselő-testülete úgy dönt, hogy módosítja a Rendezési tervét a P+R parkoló területének rendezésére a NIF Zrt. kötelezettség-vállalásával.
2. Megbízza a polgármestert a jelenleg hatályos Rendezési terv módosításához szükséges szerződés-tervezet beterjesztésével.

Felelős: Kosztkáné Rokolya Bernadett polgármester

Határidő: 1. azonnal,

 2. folyamatos